גרסון גולדהבר

גרשון גולדהבר (באנגלית:Gerson Goldhaber; 20 בפברואר 1924 – 19 ביולי 2010) היה פיזיקאי יהודי-אמריקאי ואחד ממגלי המזון מסוג D, שהוכיח את קיומו של הקווארק קסום.

קורות חיים
גולדהבר נולד בקמניץ, גרמניה. ב-1933, עם עליית הנאצים לשלטון, משפחתו עקרה לקהיר. ב-1942 עבר לירושלים כדי ללמוד פיזיקה באוניברסיטה העברית. שם פגש את שולמית לאו, שהייתה סטודנטית לכימיה, והם נישאו ב-1947. בסוף אותה שנה הוא סיים את לימודיו באוניברסיטה העברית עם תואר שני בפיזיקה, ואשתו, שולמית גולדהבר, לימים פיזיקאית דגולה, זכתה בתואר שני בכימיה.

לאחר סיום לימודיהם הוא היגר לארצות הברית עם אשתו, ושניהם פנו ללימודי דוקטורט באוניברסיטת ויסקונסין–מדיסון.

עם קבלת התואר ב-1950, קיבל משרת מרצה באוניברסיטת קולומביה. מאז 1953 הוא עבד במעבדה הלאומית לורנס ברקלי.

אשתו, שולה, נפטרה ב-1965. להם נולד בן. ב-1969 גרשון נישא בשנית, ליהודית, סופרת ומשוררת. להם שתי בנות.

ב-1974 היה בצוות של ברטון ריכטר, שגילה את המזון עם הקוורק הקסום. ב-1976 ריכטר קיבל על כך את פרס נובל, וגולדהבר קיבל על כך את פרס פאנופסקי.

קישורים חיצוניים

ערכים שבהם תבנית בריטניקה אינה מתאימה
פיזיקאים יהודים
פיזיקאים אמריקאים
יהודים חברי האקדמיה הלאומית למדעים של ארצות הברית
סגל אוניברסיטת קולומביה
סגל אוניברסיטת קליפורניה בברקלי
מהגרים מישראל לארצות הברית
זוכי מלגת גוגנהיים
בוגרי האוניברסיטה העברית בירושלים
פליטי רדיפות הנאצים
בוגרי אוניברסיטת ויסקונסין–מדיסון
אמריקאים שנולדו ב-1924
אמריקאים שנפטרו ב-2010